[{"text_idx": "#000000", "text": "Aresto kau\u0306zis batalon inter rusiaj esperantistoj"}, {"text_idx": "#000001", "text": "La aresto de la 25-jara esperantisto Dmitrij Bogatov en Moskvo kondukis al reciproka insultado kaj preskau\u0306a interbatado de du veteranoj de la rusia movado. Post la konflikto unu el ili anoncis sian demision el la estraro de Rusia Esperantista Unio."}, {"text_idx": "#000003", "text": "Dmitrij Bogatov estis arestita komence de aprilo. La au\u0306toritatoj akuzas lin pri disvastigo de \"alvokoj al terorismo\", c\u0302ar anonimulo uzis lian retadreson por publikigi instigojn porti \"c\u0302ifonojn, botelojn, benzinon, terebinton kaj s\u0302au\u0306mplaston\" al nepermesita manifestacio en la centro de Moskvo."}, {"text_idx": "#000004", "text": "La aresto tuj kau\u0306zis iom da disputo en retaj diskutejoj de la rusiaj esperantistoj. Liaj propraj klubanoj c\u0302eestis en la kortumo antau\u0306 lia enkarcerigo por subteni lin, dum kelkaj aliaj tuj supozis lin kulpa pri la asertata krimo. Multaj timas, ke la afero povas malutili al la famo de Esperanto en Rusio, sed preferas atendi la kortuman pritrakton kaj nenion aserti pri la kulpo au\u0306 senkulpeco de la akuzato."}, {"text_idx": "#000006", "text": "Dum teknika pau\u0306zo, kiam estis preparata projekciilo por la sekva programero, Valentin Melnikov ekdisputis pri la aresto de Dmitrij Bogatov. En Facebook Valentin Melnikov poste priskribis la okazaj\u0302ojn jene:"}, {"text_idx": "#000007", "text": "\u201dN. Gudskov, konata pro siaj anarkiista-ekstremista mondkoncepto kaj ne toleranta iun opinion ne koincidan kun la lia, subite furioze atakis min pro mia eldiro pri evidenta kulpo de la akuzito, volis ec\u0302 bati.\u201d"}, {"text_idx": "#000010", "text": "Kiam la afero levig\u0302is dum la klubkunveno en Moskvo, Nikolaj Gudskov\u2013 alia estrarano de Rusia Esperantista Unio, reagis al la vortoj de Valentin Melnikov pri la \"evidenta kulpo\" de la arestito."}, {"text_idx": "#000017", "text": "Responde al demando de Libera Folio Valentin Melnikov klarigas, ke la kialo de lia demisio estas \"nedeziro iel ajn kontakti la personojn, kiuj uzas malhonestan manipuladon\"."}, {"text_idx": "#000018", "text": "\u2013 Gudskov jam pli frue insiste (por ne diri histerie) postulis defendi la krimulojn el totalisma sekto \"Teorio de felic\u0302o\", kiam ili estis arestitaj kaj lau\u0306leg\u0302e punitaj pro tre gravaj krimoj. Nun la historio tute similas. Li evidente opinias, ke scipovo diri \"Saluton \u2013 g\u0302is revido\" ebligas al homo ignori c\u0302iujn leg\u0302ojn kaj fari ajnan krimon."}, {"text_idx": "#000020", "text": "\u2013 Samtempe konsideru, ke mi opinias, ke li estas vere talenta persono, kiu faris multon valoran por Esperanto-kulturo. Lia traduko de Onegin estas vere bonega. Sed la talento ne faras la homon eltenebla en certaj cirkonstancoj, diras Nikolaj Gudskov."}, {"text_idx": "#000021", "text": "La advokato de Dmitrij Bogatov apelaciis lian areston, sed la 25-an de aprilo kortumo en Moskvo malakceptis la apelacion kaj konfirmis, ke Bogatov restu malliberigita dum la afero estas esplorata."}, {"text_idx": "#000030", "text": "Aldone al mia antauxa mesagxo. Mi ne estas putinisto aux prosxtata aktivisto. Mi estas tute nepolitikema homo. \ud83d\ude42"}, {"text_idx": "#000031", "text": "Kaj same kiel la plej multo da \u201dnepolitikemaj\u201d Rusoj, vi versxajne akceptas la ideo, propagandita de la Rusaj amaskomunikiloj, ke Putin nur defendas Rusio kontraux agresema Usono kiel la vero."}, {"text_idx": "#000043", "text": "Bedauxrinde, la intervjuinto preterlasis la fakton, ke s-ro Valentin Melnikov estis eksigita el la Estraro de REU ne pro tio, ke li \u201ddemisiis post la priskribita evento\u201d, sed je pli ol monaton pli frue pro ofendo de aliaj estraranoj (tiam ne Gudskov!) kaj rifuzo poste pardonpeti. Do, en aprilo, kiam D. Bogatov estis arestita, s-ro Melnikov jam ne estis estrarano, kaj lia fi-opinio pri politika prizonulo neniel rolis en lia forlas de la Estraro."}, {"text_idx": "#000046", "text": "Valentin Meljnikov estas ege malagrabla homo. Li estas nula movadano, supraj\u0302a kritikisto kaj tro simpleca poeto. Estos neniu perdo por la movado se Meljnikov kabeos. Dankon al li se li tion faros."}, {"text_idx": "#000050", "text": "Kiel multaj scias,gxenerale la diskuto estas mensa / intelekta batalo/lukto de du au de pluraj personoj cele trovi la veron au decidi komune pri diversaj temoj ."}, {"text_idx": "#000053", "text": "Krom tio, ke la stilo per si mem karakterizas ecx kvalifikas la intelektulojn /onin/, grandmezure plifortigas la homajn sintenon, konduton ecx kontribuas al la jugxado de la unuopaj esperantistoj kaj tiu de la esperantistaro."}, {"text_idx": "#000058", "text": "Pardonu, sed mi ja respondis ne al via komento, sed al la tre konkreta komento de s-ro(s-ino) Gusik."}, {"text_idx": "#000063", "text": "Kia frenezajxo! Mi tre hontas pri agoj kaj konduko de tiuj homoj. Kiel ili povas esti esperantistoj kaj ecx estraranoj de REU, se ili ne povas sinteni digne kaj trankvile pridiskuti aferojn? Ho ve."}, {"text_idx": "#000065", "text": "Se ne estus \" sed\" kaj \" tamen, mi al chio dirus : \" amen \" ( El proverbaro de Zamenhof)"}, {"text_idx": "#000068", "text": "Bontag ami'kar'indaj, eblas respondi al sedtamenululululoj: \u2013 Si kapablos voc\u0302doni por sia lavmas\u0302ino, g\u0302i respektis la programo."}, {"text_idx": "#000070", "text": "\"C\u0302u en iu alia lando partopreno en kontrau\u0306s\u0302tata agado, alvokoj al s\u0302tatrenverso ktp. estas nepuneblaj?\""}, {"text_idx": "#000077", "text": "En Germanujo kontrau\u0306s\u0302tata agado (kaj la preparo de g\u0302i) estas malpermesita ekz-e per la paragrafoj 81 kaj sekvaj de la kriminala kodo. Ili punas la provon s\u0302ang\u0302i la \"konstitucian ordon\" per la minaco, uzi perfortajn rimedojn. En la okazo en Rusujo parto de la akuzo ja estas la minaco, uzi perfortajn rimedojn."}, {"text_idx": "#000078", "text": "Sed mi supozas, ke vi komprenas ion alian sub la nocio de kontrau\u0306s\u0302tata agado."}, {"text_idx": "#000079", "text": "Cxu en Germanio oni malpermesas manifestacii kontraux la registaron? Cxu oni ne raitas manifestacii por sxangxi la konstitucion? La legxo pri kiu vi parolas nur parolas pri perfortaj rimedoj. Kompreneble perforto estas malpermesita, nur la registaro havas la raiton uzi perforton sur gxia propra teritorio. Paca kontrauxsxtata agado estas nature permesita. Tion mi intensas diri."}, {"text_idx": "#000080", "text": "En la kazo menciita en la artikolo, la akuzo estas efektive ke oni incitis uzi perforton. Aliflanke, tio okazis en la kunteksto de lando kie pacaj manifestacioj kontraux la registaro kutime ne estas permesitaj."}, {"text_idx": "#000084", "text": "Cxu cxi tiu situacio pravigas perfortaj manifestacioj?"}, {"text_idx": "#000088", "text": "Mi estas preskau\u0306 certa, ke ankau\u0306 s-ano Melnikov simile komprenis la uzitajn de li nociojn. Tial mi havas la impreson, ke via kontrau\u0306argumentado ne estis plene trafa."}, {"text_idx": "#000092", "text": "Dum li kondamnas perfortan agadon kontraux la sxtaton, s-ro Melnikov devus almenaux aldoni iun rekonon pri la fakto ke en la lia lando paca oposicio estas dangxera kaj povas esti persekutita de la registaro."}, {"text_idx": "#000093", "text": "Kaj en Germanujo kaj en Rusujo oni \"rajtas agi kontrau\u0306 la registaro\", se oni faras tion konforme al la leg\u0302oj. Mi ne vidas grandan diferencon."}, {"text_idx": "#000094", "text": "Kaj en Rusujo kaj en Germanujo okazas g\u0302eneralaj elektoj al al parlamentoj kaj eblas elekti diversajn partiojn. Ekzistas dukamera sistemo en ambau\u0306 landoj. Mi ne vidas grandan diferencon."}, {"text_idx": "#000096", "text": "Kompreneble Rusujo kaj Germanujo estas tre diferencaj landoj kaj socioj. La politika sistemo en Germanujo estas multe pli maljuna ol tiu de Rusujo. Sed, koncerne vian ideon pri \"registarrenverso\", dum la tuta historio de la Federacia Respubliko de Germanujo la registaran potencon senescepte dividis inter si du partioj, CDU kaj SPD. Mi ne nomus tion \"registarrenverso\", c\u0302ar ec\u0302 la g\u0302enerala gazetaro ofte plendas, ke la politikoj de tiuj du diferencas inter si nur en detaloj. Do \"renverso\" neniam okazis kaj s\u0302ajnas ankau\u0306 neniam okazonta."}, {"text_idx": "#000101", "text": "Mi iom dubas ke la Germanaj sekretaj servoj sekvas Libera Folio, sed cxiu kaze se vi ne volas dauxrigi la interparolon mi respektas vian elekton."}, {"text_idx": "#000102", "text": "Dankon ankaux al vi pro la agrabla diskuto."}, {"text_idx": "#000106", "text": "Tamen, mi kredas ke en la Baltaj landoj la suspektemo pri Rusaj intencoj eltendigxas al multaj ordinaraj civitanoj."}, {"text_idx": "#000107", "text": "Nikolao Gudskov estas konata malnova anarkiisto. Certe, li solidarecas kun alia anarkiisto (arestita Bogatov).\nNu, kaj la metodoj de rusiaj anarkiistoj estas konataj (ankau\u0306 historie) \ud83d\ude09"}, {"text_idx": "#000109", "text": "Por multaj malapogantoj de Melnikov Bogatov estas senkulpa viktimo kaj sanktulo nur pro la fakto, ke li estis arestita.\nEble ni atendu rezultojn de la jug\u0306proceso, kiu estas konkura, en kiu partoprenas advokato ktp"}, {"text_idx": "#000110", "text": "Bogatov subskribis Interret-kontrakton kiu metas al li la tutan respondecon por cxiuj agoj faritaj per lia terminala aparataro. Se li allasis krimulojn al sia IP-adreso, li estas ankaux krimulo."}]